פליצ'ה בוראל

פליצ'ה בוראל (באיטלקית: Felice Borel; 5 באפריל 1914 – 21 בינואר 1993) היה כדורגלן ומאמן איטלקי, ששיחק בעמדת החלוץ.

ביוגרפיה

בוראל נולד ב-5 באפריל 1914 בניס שבצרפת. הוא עבר לאיטליה ובגיל 18 עשה את הופעת הבכורה שלו ביובנטוס, שם הראה מיד את כישרונו הגדול. בעונתו הראשונה 1932/33 זכה עימה באליפות והיה למלך השערים בליגה כשכבש 29 שערים ב-28 הופעות. עונה שלאחר מכן בוראל הצליח לשחזר את אותה הצלחה כשהפעם הוא כובש 31 שערים ב-34 הופעות.

עם חזרתו ממשחקי מונדיאל 1934 זכה בפעם השלישית והאחרונה באליפות ונעשה רושם שהוא הופך להיות לאחד החלוצים המרכזיים הטובים בהיסטוריה. עם זאת, במחצית השנייה של שנות ה-30 של המאה ה-20 יכולתו של בוראל דעכה והוא כמעט שלא שיחק וכבש. בעונת 1941/42 הוא עבר לטורינו וחזר שנתיים אחר כך ליובנטוס איתה התמודד על האליפות במהלך מלחמת העולם השנייה. בוראל עבר בעונת 1946/47 לאלסנדריה לפני שסיים את הקריירה בנאפולי מהסרייה ב' בסוף עונת 1948/49. עם שני המועדונים הללו שימש בתור שחקן-מאמן.

בסך הכל בוראל כבש 138 שערים בליגה האיטלקית ועדיין נחשב כיום לשחקן הצעיר ביותר שזוכה בתואר מלך השערים, כשעשה זאת בגיל 19 בלבד.

במדי נבחרת איטליה המאמן ויטוריו פוצו מינה אותו בסגל ב-22 באוקטובר 1933, והוא עשה את הופעת הבכורה נגד הונגריה בה כבש את שער הניצחון במשחק. בוראל היה שותף לזכייתה במונדיאל 1934 שנערך באיטליה אך היה למחליפו של אנג'לו סקיאביו. בכל זאת שיחק במשחק החוזר ברבע הגמר נגד ספרד.

תארים
יובנטוס
אליפות איטליה (3): 1932/33, 1933/34, 1934/35
הגביע האיטלקי: 1937/38
נבחרת איטליה
גביע העולם: 1934
אישיים
מלך השערים בליגה האיטלקית (2): 1932/33, 1933/34

קישורים חיצוניים 

כדורגלני טורינו
כדורגלני יובנטוס
כדורגלני נאפולי
כדורגלני נבחרת איטליה
כדורגלנים איטלקים
ניס: כדורגלנים
כדורגלני מונדיאל 1934
איטלקים שנולדו ב-1914
איטלקים שנפטרו ב-1993